text: Cyklist overlever påkørsel af vindmølletransporter
  03 juli 2015 kl. 04.55
  Den kvindelige cyklist, som torsdag eftermiddag blev kørt over af en vindmølletransport, er uden for livsfare. Det fortæller vagtchefen ved Syd- og Sønderjyllands Politi.
  En 62-årige kvinde kom cyklende i havneområdet, hvor hun blev ramt af et advarselsskilt på en vindmølletransport, som ifølge politiets oplysninger kom kørende bagfra, det fortæller JydskeVestkysten.
  Først forlød det, der var tale om en højresvingsulykke, men politiet oplyser til avisen, at efter at være blevet ramt af skiltet væltede kvinden om på fortovet, og landede så uheldigt, at hun ikke kunne undgå at vindmølletransporterens hjul kørte over det ene ben.
  Den 62-årige kvinde blev med en lægehelikopter fløjet til Odense Universitetshospital, og meldes nu uden for livsfare, fortæller JydskeVestkysten.
  